मल्टीस्पेशलिटी अस्पताल का किया उद्घाटन, सीएम और गृह मंत्री नहीं पहुंचे
हरियाणा के जिले करनाल में RSS प्रमुख मोहन भागवत पहुंच गए हैं। यहां उनका नेताओं ने जोरदार स्वागत किया। इसके बाद वह इंद्री रोड स्थित श्री आत्मा मनोहर जैन अराध्य मंदिर पहुंचे। यहां उन्होंने मल्टीस्पेशलिटी अस्पताल का उद्घाटन किया।
हरियाणा के जिले करनाल में RSS प्रमुख मोहन भागवत पहुंच गए हैं। यहां उनका नेताओं ने जोरदार स्वागत किया। इसके बाद वह इंद्री रोड स्थित श्री आत्मा मनोहर जैन अराध्य मंदिर पहुंचे। यहां उन्होंने मल्टीस्पेशलिटी अस्पताल का उद्घाटन किया। पहले चर्चा थी की गृह मंत्री अनिल विज व मुख्यमंत्री मनोहर लाल भी पहुंचेंगे, लेकिन वह कार्यक्रम में नहीं पहुंचे हैं।
इस दौरान कार्यक्रम में अपने संबोधन में RRS प्रमुख मोहन भागवत ने कहा कि मेरी वाणी के कारण यहा कुछ होने वाला है ऐसा कुछ नहीं है। ऐसा होता भी नहीं है। शब्दों का अस्तित्व बहुत देर तक नहीं रहता है। शब्द सुनाई देते है बाद में उनका सुनाई देना बंद हो जाता है। शब्दों के पीछे आर्थर है वह कभी समझ में आते है कभी नहीं आते। अगर आता है तो भी भुल जाते है। वह शब्द कभी मिटते नहीं, कुछ शब्दों को अर्थ कभी लुप्त नहीं होता। जिन शब्दों के पीछे तपस्या है कृति है वो कृति वो परिणाम कर जाती है जिसका परिणाम चिरकाल तक टिकता है यहां ऐसी कृति पहले से उपस्थित है।
इस दौरान उन्होंने यहां पर स्वास्थ्य सेवाएं शुरू होने पर कहा कि आज मुझे इतना ही अवसर दिया गया था कि मैं यहां आऊ और एक भाषण करके जांऊ। इसे भी अगर मैं न करूँ तो मैं बिल्कुल निकम्मा हो जाता। इस आरोप से बचने के लिए मैँ यहाँ आया और मुझे जो कहा गया मैंने वो किया। उन्होंने कहा कि यहां पर आज स्वास्थ्य की व्यवस्था हुई है। हम जानते है आज अपने देश में किसी भी व्यक्ति को कुछ हो, उसको व उसके परिवार की सबसे बड़ी आवश्यकता है शिक्षा और स्वास्थ्य की। ताकि वह भी स्वस्थ रहे और उसका परिवार भी स्वस्थ रहे।
आज के समय में इलाज व शिक्षा महंगी
इस दौरान उन्होंने कहा कि शिक्षा प्राप्ति के लिए व स्वास्थ्य के लिए इंसान कुछ भी करने का तैयार हो जाता है। एसी आज की स्थिति है। क्योंकि इस समय ये दोनों चीजे महंगी हो गई है और दुर्लभ भी हो गई है। देश में जितनी जनसंख्या है उतना इसकी उपलब्धता का परमाण नहीं है। वहीं इस दौरान उन्होंने प्राचीन काल की चिकित्सा और शिक्षा पर प्रकाश डालते हुए लोगों को संदेश दिया। वहीं उन्होंने कहा कि आज यहां पर जो अस्पताल का उद्घाटन हुआ है उसे लाखों लोगों को इलाज मिलेगा।
सुरक्षा को लेकर पुलिस जवान तैनात
वहीं प्रशासन ने सुरक्षा के कड़े इंतजाम किए हैं। कार्यक्रम स्थल में गेट पर संपूर्ण जांच के बाद ही प्रवेश दिया गया। पुलिस के अलावा स्वयंसेवक संघ के कार्यकर्ताओं ने भी सुरक्षा की कमान संभाल रखी थी। कार्यक्रम में हर आने जाने वाले पर पुलिस जवान नजर रख रहे हैं।